pythainlp/thai-wiki-dataset-v4 huggingface dataset:
เตลกุปิ

เตลกุปิ  เป็นแหล่งโบราณคดีจมน้ำในอำเภอปุรุลิยา รัฐเบงกอลตะวันตก ประเทศอินเดีย พื้นที่และโบสถ์พราหมณ์ที่ตั้งอยู่ในบริเวณถูกจมน้ำในปี 1959 อันเป็นผลจากการสร้างเขื่อนกั้นแม่น้ำทโมทารที่ปันเจต อำเภอธานพาท ซึ่งในเวลานั้นอยู่ในรัฐพิหาร
ชื่อเดิมของเตลกุปิคือ ไตลกัมปิ (Tailakampi) เป็นราชธานีในรัชสมัยของรุทรศิขร กษัตริย์ท้องถิ่นที่ครองราชย์ในสมยัศตวรรษที่ 11 ผู้ทรงช่วยกษัตริย์แห่งปาละ รามปาละ สู้รบแย่งวเรนทร คืนมาจากภีมะ พระราชพงศาวดารปัญจโกฏราชของราชวงศ์ศิขรมีกล่าวถึงรุทรศิขรว่าขึ้นสู่อำนาจในปี 1098#เปลี่ยนทาง นักประวัติศาสตร์ นิหารรันชัน ราย สันนิษฐานว่ารุทรศิขรครองราชย์ในปี 1070 ถึง 1120 สันธยกร นันทิ เขียนไว้ในบทกวี รามจริตัม ว่ารุทรศิขรเป็นผู้ปราดเปรื่องด้านการรบประดุจไฟป่าที่แผดเผา
ในปี 1878 นักโบราณคดีขาวอาร์มีเนีย-อินเดีย โยเซฟ เดวิด เบกลาร์ ได้เขียนบรรยายถึงโบสถ์พราหมณ์แห่งเตกุลปิเป็นครั้งแรกในรายงานให้กับกรมสำรวจโบราณคดีอินเดีย#เปลี่ยนทาง ในรายงานนี้เขาระบุว่าพื้นที่ของเตกุลปิเต็มไปด้วยวิหารมากมาย มากกว่าหลายที่ในแถบที่ราบสูงโจตนาคปุระ เขาแบ่งหมู่มนเทียรเหล่านี้ออกเป็นสามกลุ่ม กลุ่มใหญ่สุดอยู่ทางเหนือของหมู่บ้านเตลกุปิ ใกล้กับแม่น้ำทโมทาร กลุ่มที่สองอยู่ทางตะวันตก และกลุ่มที่สามอยู่ทางตะวันออกเฉียงใต้ของหมู่บ้าน#เปลี่ยนทาง
เทอุฬะ

เทอุฬะ ("deuḷa") เป็นองค์ประกอบทางสถาปัตยกรรมในสถาปัตยกรรมโบสถ์พราหมณ์แบบกลิงคะ ที่พบได้ในโบสถ์พราหมณ์ของโอริศาในอินเดียตะวันตก คำว่า "เทอุฬะ" มาจากภาษาโอริยา เป็นคำเรียกเฉพาะของสิ่งปลูกสร้างรูปแบบเฉพาะที่พบได้ในวิหารส่วนใหญ่ในโอริศา
เทอุฬะสามารถแบ่งย่อยได้เป็นสามรูปแบบหลัก ๆ คือ เรขเทอุฬะ (Rekha Deula) โดยมาจากคำว่า เรข ในภาษาโอริยา ซึ่งแปลว่าเส้นตรง เรขเทอุฬะมีลักษณะเทียบเท่ากับศิขร ตั้งอยู่เหนือครรภคฤห์ในสถาปัตยกรรมของอินเดียเหนือ, ปีธเทอุฬะ (Pidha Deula) มีลักษณะเป็นรูปพิรามิด คลุมสิ่งปลูกสร้างรูปสี่เหลี่ยมจัตุรัส เทียบเท่าได้กับวิมานในวิหารแบบทราวิฑ และ กขารเทอุฬะ (Khakhara deula) มาจากคำโอริยาคำว่า กขารุ แปลว่า ผลน้ำเต้า มีลักษณะเป็นพิรามิดสูงชะลูด เทียบเท่ากับโคปุรัม
แหล่งมาวากิ

แหล่งมาวากิ  เป็นแหล่งโบราณคดีที่ประกอบด้วยซากของนิคมจากยุคโจมง ตั้งอยู่ในเมืองโนโตะ จังหวัดอิชิกาวะ ในภูมิภาคโฮกูริกุ ประเทศญี่ปุ่น และได้รับการคุ้มครองเป็นแหล่งประวัติศาสตร์แห่งชาติในปี 1989
แหล่งมาวากิตั้งอยู่หลังส่วนเว้าของเขาเล็ก ๆ บนคาบสมุทรโนโตะ ล้อมรอบด้วยเขาทั้งสามด้าน และอีกด้านเป็นอ่าวโทยามะ มาวากิเป็นหนึ่งในแหล่งโบราณคดีที่ใหญ่ที่สุดของยุคโจมงในโฮกูริกุ และเป็นที่ตั้งของนิคมที่มีการอยู่อาศัยยาวนาน 4,000 ปี หรือตั้งแต่จุดเริ่มต้นจนสิ้นสุดสมัยโจมง การขุดค้นทางโบราณคดีมีขึ้นเป็นเวลาสี่ปีเริ่มต้นในปี 1987 พบโบราณวัตถุจำนวนมาก รวมถึงพื้นที่ยังพบว่ามีลักษณะแบ่งชั้นกันชัดเจน วัตถุที่พบมีทั้งกระดูกสัตว์ โดยเฉพาะกระดูกโลมา ซากพืช เสาแกะสลัก เชือก งานถักร้อย หน้ากาก ฐานสำหรับสร้างสิ่งปลูกสร้างยกถุน ไปจนถึงที่อยู่อาศัยในหลุม เครื่องปั้นดินเผายุคโจมงหลายรูปแบบจากที่พบได้ในพื้นที่และนอกพื้นที่ แหล่งมาวากิจึงถือว่ามีความสำคัญมากต่อการค้นคว้าเรื่องเครื่องปั้นดินเผาของยุคโจมง
ในปี 1991 โบราณวัตถุรวม 219 ชิ้นจากแหล่งมาวากิ เช่น เครื่องปั้นดินเผา เครื่องใช้หิน เครื่องใช้กระดูก รูปปั้นดินเหนียว หิน แท่งหิน และอุปกรณ์สำหรับศาสนพิธีอื่น ๆ ได้รับการขึ้นทะเบียนเป็นทรัพย์สมบัติสำคัญทางวัฒนธรรมของญี่ปุ่น
ซาเวจ (อีพี)

ซาเวจ  เป็นอีพีแรกของเกิร์ลกรุปเกาหลีใต้เอสปา วางจำหน่ายโดย เอสเอ็มเอนเตอร์เทนเมนต์ เมื่อวันที่ 5 ตุลาคม 2021 และมีจำหน่ายสามเวอร์ชันได้แก่ P.O.S, Synk Dive และ Hallucination Quest ประกอบด้วยเพลงหกเพลง รวมทั้งเพลงนำในชื่อเดียวกัน
ส่วนใหญ่เป็นแนวเพลงป็อปที่มีองค์ประกอบของแดนซ์ป็อป ไฮเปอร์ป็อป และ อิเล็กโทรป็อป อีพีนี้มีจุดมุ่งหมายเพื่อแสดงให้เห็นถึงแนวดนตรีของวง องค์ประกอบและการผลิตของเพลง "ซาเวจ" ได้รับการจัดการโดยนักแต่งเพลงและโปรดิวเซอร์มากมาย รวมถึง ยู ย็อง-จิน Kenzie แบรนดอน กรีน มาร์คัส โลแมกซ์ และ เฮย์ลีย์ คิโยโกะ โดยมี อี ซู-มัน ผู้ก่อตั้ง เอสเอ็มเอนเตอร์เทนเมนต์ เป็นผู้อำนวยการสร้าง เนื้อเพลง อัลบั้มนี้ยังเป็นส่วนขยายจักรวาลเสมือนจริงของเอสปา
ผลการดําเนินงานการค้า.
เมื่อวันที่ 5 ตุลาคม มีรายงานว่ายอดสั่งจองล่วงหน้าของ "ซาเวจ" มียอดรวมมากกว่า 401,088 ชุด ตามมาด้วยชาร์ต ฮันทอ ของเกาหลีใต้ อีพีนี้เป็น "อัลบั้มเปิดตัวที่ขายดีที่สุดสำหรับเกิร์ลกรุ๊ปในชาร์ต" หลังจากที่ขายได้มากกว่า 200,000 ชุดในวันที่สองของการเปิดตัว ในเกาหลีใต้เปิดตัวบนชาร์ต แกออนอัลบั้มชาร์ต เมื่อวันที่ 3–9 ตุลาคม ค.ศ. 2021 นอกจากนี้ อีพี ยังติดอันดับชาร์ตอัลบั้มรายวันและรายสัปดาห์เช่น Hanteo Chart, Synnara Record, Kyobo Bookstore และ Gaon Retail Album Chart ภายใน 15 วัน หลังจากการปล่อยมีรายงานว่า "ซาเวจ" มียอดขายถึง 513,292 ชุด ในญี่ปุ่นขึ้นถึงอันดับที่ 18 บนชาร์ตของ "บิลบอร์ดญี่ปุ่น" ฮอต อัลบั้ม และขึ้นถึงอันดับที่ 7 ของชาร์ต ออริคอน อัลบั้มชาร์ต
ในสหรัฐอเมริกา เอสปา เปิดตัวบนชาร์ต "บิลบอร์ด" 200 โดย อีพี เข้าสู่อันดับที่ 20 และกลายเป็นอัลบั้มเปิดตัวที่มีอันดับสูงสุดของเกิร์ลกรุปเคป็อปในประวัติศาสตร์ "บิลบอร์ด" "ซาเวจ" ยังขึ้นอันดับหนึ่งในชาร์ต "บิลบอร์ด" เวิลด์อัลบั้ม และ อัลบั้มอิสระ และเปิดตัวที่อันดับสองในชาร์ต ยอดขายอัลบั้มยอดนิยม ด้วยยอดขาย 17,500 ชุด
โนโตะ (เมือง)

โนโตะ  เป็นเมืองที่ตั้งอยู่ในอำเภอโฮซุ (เดิมอยู่ในอำเภอฟูเงชิ) จังหวัดอิชิกาวะ ประเทศญี่ปุ่น ข้อมูลเมื่อ ค.ศ. 2018 (2018)[ [update]] เมืองนี้มีประชากรประมาณ 17,840 คน 7,689 หลังคาเรือน มีความหนาแน่นของประชากร 65 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
เมืองโนโตะครอบคลุมพื้นที่บริเวณชายฝั่งตะวันออกเฉียงเหนือของคาบสมุทรโนโตะ ติดกับทะเลญี่ปุ่นทางทิศตะวันออกและทิศใต้ เมืองโนโตะมีภูมิอากาศแบบอบอุ่นชื้น (เคิพเพิน "Cfa") โดยมีฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในโนโตะคือ 12.8 °C ปริมาณน้ำฝนโดยเฉลี่ยแต่ละปีอยู่ที่ 2,282 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.2 °C และต่ำสุดในเดือนมกราคมที่ประมาณ 2.1 °C
พื้นที่ส่วนใหญ่ของเมืองอยู่ในเขตกึ่งอุทยานแห่งชาติโนโตะฮันโต
ประชากร.
ตามข้อมูลสำมะโนของญี่ปุ่น ประชากรของโนโตะได้ลดลงในช่วง 50 ปีที่ผ่านมา
ประวัติ.
พื้นที่ที่เป็นเมืองโนโตะในปัจจุบันเดิมเป็นส่วนหนึ่งของแคว้นโนโตะ ต่อมาหลังจากการฟื้นฟูเมจิ พื้นที่แห่งนี้ได้อยู่ภายใต้การปกครองของอำเภอฟูเงชิ จังหวัดอิชิกาวะ
วันที่ 1 มีนาคม ค.ศ. 2005 เมืองโนโตะและหมู่บ้านยานางิดะ ที่อยู่ในอำเภอฟูเงชิ และเมืองอูจิอูระที่อยู่ในอำเภอซูซุ ได้ควบรวมกันกลายเป็นเมืองโนโตะ โดยหลังจากควบรวมได้มีการเปลี่ยนแปลง"คันจิ"จาก 能都 เป็น 能登 แต่การออกเสียงยังคงเหมือนเดิม และนอกจากนี้ในวันเดียวกัน อำเภอฟูเงชิก็ได้รวมกับอำเภอซูซุ เพื่อตั้งเป็นอำเภอโฮซุ ทำให้เมืองโนโตะอยู่ภายใต้การปกครองของอำเภอโฮซุ
เศรษฐกิจ.
เศรษฐกิจหลักของเมืองโนโตะพึ่งพารายได้จากการประมงเชิงพาณิชย์และการเกษตรมาอย่างยาวนาน
การศึกษา.
เทศบาลเมืองโนโตะมีโรงเรียนในสังกัดประกอบด้วยโรงเรียนประถม 6 แห่ง และโรงเรียนมัธยมต้น 4 แห่ง และมีโรงเรียนมัธยมปลาย 1 แห่งที่อยู่ในสังกัดคณะกรรมการการศึกษาจังหวัดอิชิกาวะ
การขนส่ง.
รถไฟ.
เมืองโนโตะไม่มีรถไฟโดยสารให้บริการนับตั้งแต่ที่มีการปิดตัวลงของทางรถไฟสายโนโตะเมื่อวันที่ 1 เมษายน ค.ศ. 2005
สถาบันการเงิน

สถาบันการเงิน หมายถึง หน่วยงานธุรกิจในระบบการเงิน ที่ทำหน้าที่เป็นตัวกลางให้บริการทางการเงินแก่ลูกค้า โดยการระดมทุนไปใช้ในการปล่อยกู้ หรือลงทุน และมีภาระต้องคืนเงินตามเงื่อนไขที่กำหนด รวมทั้งรับการชำระเงินและทำธุรกรรมทางการเงินประเภทต่างๆ โดยทั่วไปแล้ว สถาบันการเงินมี 2 ประเภทใหญ่ๆ ได้แก่
รีไฟแนนซ์

การรีไฟแนนซ์  คือ การเปลี่ยนเจ้าหนี้ โดยเป็นกระบวนการปิดหนี้ที่มีอยู่ทั้งหมดด้วยเงินกู้จากเจ้าหนี้ใหม่ โดยมีเป้าหมายเพื่อให้เงินกู้ใหม่มีเงื่อนไขที่ดีกว่ารายการหนี้เดิม เช่น อัตราดอกเบี้ยที่ต่ำกว่าเดิม หรือการขยายระยะเวลาการชำระคืนเงินกู้ให้ยาวนานขึ้นเ พื่อลดจำนวนเงินที่ชำระคืน และการรีไฟแนนซ์จัดเป็นการปรับโครงสร้างหนี้รูปแบบหนึ่ง 
ความเสี่ยง.
เงินกู้ที่มีระยะเวลาการกู้ที่คงที่ หากมีการชำระคืนเงินกู้ก่อนกำหนดเป็นบางส่วนหรือทั้งหมด ก่อนครบกำหนดอาจมีค่าปรับเกิดขึ้น หรือมีค่าธรรมเนียมสำหรับการรีไฟแนนซ์ โดยต้องคำนวณค่าธรรมเนียมเหล่านี้ก่อนเริ่มดำเนินการในการรีไฟแนนซ์เงินกู้ เนื่องจากการชำระคืนเงินกู้ก่อนกำหนดอาจมีค่าใช้จ่ายเพิ่ม และควรตรวจสอบเงื่อนไขของสัญญาเงินกู้ใหม่ว่ามีเป็นธรรมหรือไม่
ผู้กู้ควรคำนวณส่วนต่างของเจ้าหนี้ใหม่ และเจ้าหนี้เก่า เช่น ค่าปรับล่วงหน้า (ถ้ามี) ค่าจดจำนองจากกรมที่ดิน ค่าประเมินมูลค่าทรัพย์สินใหม่ ค่าธรรมเนียมการดำเนินการ ค่าอากรแสตมป์ ค่าประกันอัคคีภัย ค่าประกันชีวิต (บางบริษัทการเงินบังคับทำ) และอัตตราดอกเบี้ยที่ชำระตลอดอายุสัญญาของเงินกู้ใหม่ ซึ่งควรต่ำกว่าดอกเบี้ยที่เหลือที่จะจ่ายสำหรับเงินกู้เดิมเพื่อดูว่าเหมาะสมทางการเงินหรือไม่ที่จะรีไฟแนนซ์
ประเภท.
การรีไฟแนนซ์มีหลายประเภท โดยสามารถนำไปใช้กับการกู้เงินบางประเภท ซึ่งรวมถึงการจำนอง สินเชื่อรถยนต์ สินเชื่อบ้าน สินเชื่อส่วนบุคคล และภาระหนี้ประเภทอื่นที่คล้ายคลึงกัน
รีไฟแนนซ์บ้าน.
การรีไฟแนนซ์บ้าน คือ การเปลี่ยนสินเชื่อบ้านที่เรากู้อยู่กับบริษัทการเงินเดิม ไปบริษัทการเงินใหม่ โดยจัดเป็นการรีไฟแนนซ์สินเชื่อที่อยู่อาศัย เช่น บ้าน คอนโด ซึ่งโดยปกติสินเชื่อที่อยู่อาศัยจะมีระยะเวลาสัญญา 15 ปี 20 ปี 30 ปี โดยขึ้นอยู่กับแต่ละบริษัทการเงิน ทั้งนี้รีไฟแนนซ์จะเกิดขึ้นได้จะต้องผ่อนสินทรัพย์มามากกว่า 3 ปี หรือครบกำหนดสัญญาขั้นต่ำในการปิดหนี้ ถึงสามารถรีไฟแนนซ์ได้
รีไฟแนนซ์รถยนต์.
การรีไฟแนนซ์รถยนต์ คือ การเปลี่ยนสินเชื่อรถยนต์ที่เรากู้อยู่กับบริษัทการเงินเดิม ไปบริษัทการเงินใหม่ โดยจัดเป็นการรีไฟแนนซ์รถยนต์ เช่น รถยนต์ 4 ล้อ เก๋ง รถกระบะ หรือรถมอเตอร์ไซค์ และเครื่องจักรทางการเกษตร ซึ่งโดยปกติสินเชื่อรถยนต์ หรือ การเช่าซื้อรถยนต์ จะมีระยะเวลาสัญญา 12-72 เดือน โดยปกติรถยนต์ที่นำมารีไฟแนนซ์ควรเป็นรถยนต์ที่คุณเป็นเจ้าของ หรือหากอยู่ระหว่างเช่าซื้อรถหรือผ่อนอยู่ ควรผ่อนชำระมามากกว่า 50% ของยอดหนี้รถยนต์ทั้งหมด ถึงสามารถรีไฟแนนซ์ได้
รีไฟแนนซ์บัตรเครดิต.
การรีไฟแนนซ์บัตรเครดิต เป็นการรวมหนี้บัตรเครดิต หรือสินเชื่อส่วนบุคคลที่เรามี ไปหาสถาบันการเงินใหม่ โดยรวมหนี้ที่เหลือทั้งหมดรวมเป็นก้อนเดียว โดยเปลี่ยนจากการชำระขั้นต่ำแบบไม่มีระยะเวลาจำกัด เปลี่ยนเป็นสินเชื่อชำระแบบมีระยะเวลาจำกัด โดยปกติเริ่มที่ 12 เดือน ถึง 72 เดือน ซึ่งสามารถทำให้ยอดผ่อนชำระแต่ละเดือนลดลงได้ ทั้งนี้ขึ้นอยู่กับอัตราดอกเบี้ยสถาบันการเงินใหม่ว่ามีส่วนต่างลดลงหรือไม่ โดยคำนวณจากระยะเวลาที่ทำสัญญา
เญิก เดิม

เญิก เดิม (Nhek Dim) (12 กุมภาพันธ์ 1934 - 16 ธันวาคม 1978) เป็นจิตรกร นักประพันธ์ และนักประพันธ์เพลงชาวกัมพูชา
ประวัติ.
เญิก เดิม เกิดเมื่อ 12 กุมภาพันธ์ 1934 ในจังหวัดไพรแวง ประเทศกัมพูชา พ่อแม่คือ Nhek Pidaou และ Prom Pul เป็นชาวนาทั้งคู่ เญิกแสดงให้เห็นถึงพรสวรรค์ในการวาดรูปมาตั้งแต่ยังเด็ก เขาเรียนจบโรงเรียนประถมในปี 1949 และด้วยพรสวรรค์ทางศิลปะที่โดดเด่นของเขา พ่อแม่ได้ส่งเขาไปเรียนที่โรงเรียนศิลปะกัมพูชา (School of Cambodian Arts) ที่ซึ่งปัจจุบันคือแผนกศิลปะพลาสติก ราชมหาวิทยาลัยศิลปกรรม ในพนมเปญ เขาจบการศึกษาด้าน "จิตกรรมพื้นถิ่น" ในปี 1954 และเริ่มทำงานให้กับสถาทูตสหรัฐในพนมเปญ เขาสมรสกับ Mao Samen มีบุตรธิดาด้วยกันหกคน รอดชีวิตเพียงสามคน ทั้งหมดเป็นผู้ชาย เขามีโอกาสได้ทำงานรับใช้กษัตริย์แห่งกัมพูชา รวมถึงมีผลงานแสดงในหอศิลป์ และวาดภาพประกอบนิตยสารต่าง ๆ เญิก เสียชีวิตในวันที่ 16 ธันวาคม 1978 เป็นหนึ่งในศิลปินกัมพูชาที่เสียชีวิตในสมัยเขมรแดง
รูปแบบ.
นักวิจารณ์ศิลปะบางส่วนระบุว่างานของเญิกเป็นภาพแทนภาพฝันในการพัฒนากัมพูชาสู่ความเป็นสมัยใหม่ที่หษัตริย์สีหนุสนับสนุนในทศวรรษ 1960 เขาใช้รูปแบบภาษาทางศิลปะที่เป็นสมัยใหม่ในการแสดงฉากกัมพูชาแบบท้องถิ่น นับตั้งแต่ทศวรรษ 1960 เขาเริ่มผันตัวมาเป็นศิลปิน-นักธุรกิจ งานเขียนของเขาถูกนำไปจัดแสดงในหอศิลป์และขายในร้านขายของหรูหรา
สนธิสัญญาสยาม–ฝรั่งเศส ร.ศ. 125

สนธิสัญญาสยาม–ฝรั่งเศส ร.ศ. 125  เป็นความตกลงระหว่างสาธารณรัฐฝรั่งเศสที่ 3 กับอาณาจักรรัตนโกสินทร์ (หรือสยาม) โดยสยามยอมสละดินแดนกัมพูชาตอนใน (พระตะบอง เสียมราฐ และศรีโสภณ) และฝรั่งเศสยอมถอนตัวจากตราดและด่านซ้าย ที่สำคัญสนธิสัญญานี้ยังยุติสิทธิสภาพนอกอาณาเขตของฝรั่งเศสที่ชาวเอเชียในบังคับฝรั่งเศสมีในประเทศสยาม และกำหนดการปักปันเขตแดนระหว่างสยามและอาณานิคมฝรั่งเศสในอินโดจีนของฝรั่งเศสอีกด้วย
สนธิสัญญานี้ลงนามที่กรุงเทพมหานครเมื่อวันที่ 23 มีนาคม พ.ศ. 2449 ระหว่างวิกตอร์ กอแล็ง เดอ ปลังซี อัครราชทูตฝรั่งเศส และพระเจ้าน้องยาเธอ กรมหลวงเทวะวงศ์วโรปการ เสนาบดีว่าการกระทรวงการต่างประเทศของสยาม
การลงนาม.
ผู้มีอำนาจเต็มฝ่ายสยามซึ่งลงลายมือชื่อในสนธิสัญญา คือ พระเจ้าน้องยาเธอ กรมหลวงเทวะวงศ์วโรปการ เสนาบดีว่าการกระทรวงการต่างประเทศของสยาม ส่วนฝ่ายฝรั่งเศส คือ วิกตอร์ กอแล็ง เดอ ปลังซี อัครราชทูตฝรั่งเศส ลงนาม ณ กรุงเทพมหานคร ราชอาณาจักรสยาม เมื่อวันที่ 23 มีนาคม ร.ศ. 125 (ตรงกับ ค.ศ. 1907 และ พ.ศ. 2449)
ผลที่ตามมา.
เมื่อวันที่ 19 พฤศจิกายน พ.ศ. 2514 สภาจังหวัดตราดมีมติเป็นเอกฉันท์ให้ถือวันที่ 23 มีนาคม ของทุกปี เป็นวันสำคัญของจังหวัดตราด และให้เรียกว่า "วันตราดรำลึก"
ถึงแม้ประเทศไทยจะเปลี่ยนธงชาติไทยมาเป็นธงไตรรงค์ แต่เมื่อถึงเดือนมีนาคมของทุกปี จังหวัดตราดจะประดับประดาธงช้างแดงขึ้นทั่วทั้งเมืองตราด เพื่อแสดงถึงความเป็นอิสรภาพของจังหวัดตราดแต่นั้นมา
เครื่องอิสริยาภรณ์ราชสีห์ขาว

เครื่องอิสริยาภรณ์ราชสีห์ขาว  เป็นเครื่องอิสริยาภรณ์ชั้นสูงสุดของประเทศเช็กเกีย โดยสืบต่อจากเครื่องอิสริยาภรณ์ชื่อเดียวกันในสมัยเชโกสโลวาเกีย โดยเครื่องอิสริยาภรณ์นี้สร้างขึ้นใน พ.ศ. 2465 สำหรับชาวต่างประเทศเท่านั้น ก่อนจะมีการแก้ไขกฎหมายให้มีการมอบแก่พลเรือนของเชโกสโลวาเกียในภายหลัง โดยได้รับแรงบันดาลใจจากกางเขนขุนนางของโบฮิเมียซึ่งสร้างโดยจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ และได้มอบแก่ชาวโบฮิเมียไป 37 ราย
ประวัติ.
พ.ศ. 2465–2504.
เครื่องอิสริยาภรณ์ราชสีห์ขาว ถูกสร้างขึ้นมาภายใต้คำสั่งที่ 243/1920 sb. เมื่อปี พ.ศ. 2465 โดยจะมอบให้กับชาวต่างประเทศเท่านั้น มีจำนวนทั้งสิ้น 5 ชั้น ต่อมาเมื่อเข้าสู่สงครามโลกครั้งที่สอง เครื่องอิสริยาภรณ์นี้ได้นำมามอบให้แก่ชาวเชโกสโลวาเกียที่มีส่วนร่วมในการต่อต้านนาซีเยอรมนีที่เข้ามารุกรานประเทศเชโกสโลวาเกีย และได้สร้างเครื่องเสนาอิสริยาภรณ์ราชสีห์ขาวสำหรับมอบให้แก่เจ้าหน้าที่ทางทหารต่างหากใน พ.ศ. 2488 โดยได้มอบให้แก่ดไวต์ ดี. ไอเซนฮาวร์ ทหารชาวอเมริกัน ซึ่งต่อมาได้ดำรงตำแหน่งเป็นประธานาธิบดีสหรัฐ และเมื่อสิ้นสุดสงครามโลกครั้งที่สองยังคงมีการมอบเครื่องอิสริยาภรณ์นี้เรื่อยมา โดยผู้ได้รับเครื่องอิสริยาภรณ์นี้หลังสงครามโลกครั้งที่ 2 อาทิ เช เกบารา, พระบาทสมเด็จพระนโรดม สีหนุ เป็นต้น
พ.ศ. 2504–2535.
เมื่อเชโกสโลวาเกียเปลี่ยนระบอบการปกครองเป็นคอมมิวนิสต์ เครื่องอิสริยาภรณ์นี้ยังคงมีการมอบเช่นเดิม แต่อยู่ในชั้นที่สองรองจากเครื่องอิสริยาภรณ์เคลเมนต์ ก็อตวอร์ด และปรับเปลี่ยนจำนวนลำดับชั้นของเครื่องอิสริยาภรณ์จากห้าชั้นเหลือเพียงสามชั้นเท่านั้น โดยยังมีการมอบเรื่อยมาจนกระทั่งการแยกตัวของเชโกสโลวาเกียและการเปลี่ยนผ่านสู่ระบอบประชาธิปไตย
พ.ศ. 2537–ปัจจุบัน.
หลังการเปลี่ยนผ่านประเทศกลับสู่ระบอบประชาธิปไตย และการแยกตัวของเชโกสโลวาเกีย เครื่องอิสริยาภรณ์นี้ยังมีการมอบอีกเช่นเคยโดยอยู่ในฐานะเครื่องอิสริยาภรณ์ชั้นสูงสุดของสาธารณรัฐเช็ก และปรับเปลี่ยนแพรแถบย่อและลักษณะเครื่องอิสริยาภรณ์ใหม่ และเพิ่มจำนวนชั้นเป็นห้าชั้นเช่นเดียวกับสมัยที่เพิ่งสร้างเครื่องอิสริยาภรณ์นี้ ซึ่งสร้างขึ้นมาใหม่อีกครั้งภายใต้คำสั่งที่ 57/1994 sb. โดยมอบให้กับทั้งชาวเช็กเกียและชาวต่างประเทศที่กระทำคุณประโยชน์และช่วยเหลือกิจการของรัฐบาลแห่งสาธารณรัฐเช็ก บางครั้งอาจมีการมอบย้อนหลังการเสียชีวิต ซึ่งเคยมีการมอบย้อนหลังให้แก่วินสตัน เชอร์ชิลล์ นายกรัฐมนตรีสหราชอาณาจักร เมื่อ พ.ศ. 2555 และมีการมอบให้แก่นิโกลัส วินตอนชาวเช็กเกียเชื้อสายยิว เมื่อ พ.ศ. 2557
โดยคำขวัญของเครื่องอิสริยาภรณ์นี้ คือ "Pravda vítězí" (ความจริงนำไปสู่ชัยชนะ)
ก๊วนป่วนชวนบุ๋งบุ๋ง

ก๊วนป่วนชวนบุ๋งบุ๋ง (; โรมาจิ: "Guranburu") เป็นซีรีส์มังงะญี่ปุ่น แต่งเรื่องโดยเค็นจิ อิโนอูเอะ และวาดภาพโดยคิมิตาเกะ โยชิโอกะ ตีพิมพ์ในนิตยสาร"กูด! อาฟเตอร์นูน" นิตยสารมังงะแนวเซเน็งของสำนักพิมพ์โคดันชะ มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะดัดแปลงผลิตโดยสตูดิโอซีโร-จี ออกอากาศตั้งแต่เดือนกรกฎาคมถึงกันยายน พ.ศ. 2561 ทางผังรายการ Animeism ของช่อง MBS ภาพยนตร์ไลฟ์แอ็กชันดัดแปลงฉายในเดือนสิงหาคม พ.ศ. 2563 ซีรีส์อนิเมะฤดูกาลที่สองที่ผลิตโดยสตูดิโอซีโร-จี และไลเบอร์ มีกำหนดออกอากาศในเดือนกรกฎาคม พ.ศ. 2568
เนื้อเรื่อง.
คิตาฮาระ อิโอริตั้งตารอชีวิตใหม่ที่คาบสมุทรอิซุที่ซึ่งเขาจะเตรียมตัวเริ่มชีวิตในมหาวิทยาลัยที่นั่นโดยพักในห้องชั้นบนของร้านอุปกรณ์ดำน้ำชื่อ "แกรนด์บลู" ของอา แต่ก็ต้องตกตะลึงเมื่อได้พบกับชมรมดำน้ำในท้องถิ่น เป็นกลุ่มของชายร่างกำยำที่ใช้เวลาไปกับการดื่มเหล้าสังสรรค์และแก้ผ้ามากกว่าจะดำน้ำ อิโอริพยายามตีตัวออกห่างจากกลุ่มนั้น แต่ในที่สุดก็เข้ากันได้ดีกับกลุ่มอย่างรวดเร็ว ในขณะที่ลูกพี่ลูกน้องของอิโอริก็พยายามแสดงให้อิโอริเห็นถึงความวิเศษของการดำน้ำในทะเล
ให้เสียงโดย: 
รับบทแสดงโดย: เรียว ริวเซ (ภาพยนตร์ไลฟ์แอ็กชัน)
นักศึกษาปี 1 คณะวิศวกรรมเครื่องกลในมหาวิทยาลัยอิซุผู้ไม่เคยเรียนรู้การว่ายน้ำมาก่อน แต่ในที่สุดก็มาเข้าชมรมดำน้ำชื่อ "Peek a Boo"
ให้เสียงโดย: 
รับบทแสดงโดย: ยูกิ โยดะ (ภาพยนตร์ไลฟ์แอ็กชัน)
ลูกพี่ลูกน้องและเพื่อนร่วมชั้นของอิโอริที่มหาวิทยาลัยอิซุ หลงใหลในการดำน้ำ
ให้เสียงโดย: 
รับบทแสดงโดย: มาซาฮิโระ ทากาชิมะ (ภาพยนตร์ไลฟ์แอ็กชัน)
เจ้าของร้านอุปกรณ์ดำน้ำแกรนด์บลู เป็นอาของอิโอริ และเป็นพ่อของจิสะและนานากะ
ให้เสียงโดย: 
รับบทแสดงโดย: อายะ อาซาฮินะ (ภาพยนตร์ไลฟ์แอ็กชัน)
พี่สาวของจิสะ
ให้เสียงโดย: 
รับบทแสดงโดย: อัตสึฮิโระ อินูไก (ภาพยนตร์ไลฟ์แอ็กชัน)
เพื่อนสนิทของอิโอริ เป็นโอตาคุที่มักใส่เสื้อยืดลายตัวละครหญิงในอนิเมะที่ชอบ
ให้เสียงโดย: 
รับบทแสดงโดย: ซูซูโนซูเกะ ทานากะ (ภาพยนตร์ไลฟ์แอ็กชัน)
นักศึกษารุ่นพี่ที่มหาวิทยาลัยอิซุและสมาชิกชมรม Peek a Boo
ให้เสียงโดย: 
Played by: ฮิโรอากิ อิวานางะ (ภาพยนตร์ไลฟ์แอ็กชัน)
นักศึกษารุ่นพี่ที่มหาวิทยาลัยอิซุและสมาชิกชมรม Peek a Boo
ให้เสียงโดย: 
รับบทแสดงโดย: ยูกะ โองูระ (ภาพยนตร์ไลฟ์แอ็กชัน)
นักศึกษารุ่นพี่จากมหาวิทยาลัยสตรีโอมิและสมาชิกชมรม Peek a Boo เป็นหนึ่งในสมาชิกหญิงส่วนน้อยในชมรม
ให้เสียงโดย: 
รับบทแสดงโดย: เร็ง อิชิกาวะ (ภาพยนตร์ไลฟ์แอ็กชัน)
นักศึกษาปี 1 จากมหาวิทยาลัยสตรีโอมิและอดีตสมาชิกชมรมเทนนิส "ทิงเกอร์เบล" มีชื่อเล่นว่า "ยัยโบ๊ะ" จากการที่มักจะแต่งหน้าหนา ๆ เพื่อให้เป็นที่นิยมในเหล่าหนุ่ม ๆ ภายหลังเข้าร่วมชมรม Peek a Boo
ให้เสียงโดย: 
รับบทแสดงโดย: ยูยะ ฮิราตะ (ภาพยนตร์ไลฟ์แอ็กชัน)
ประธานชมรมเทนนิส "ทิงเกอร์เบล"
ให้เสียงโดย: 
นักพากย์และไอดอลชื่อดัง เป็นนักพากย์คนโปรดของโคเฮย์
ให้เสียงโดย: 
รับบทแสดงโดย: ยูกิ โมรินางะ (ภาพยนตร์ไลฟ์แอ็กชัน)
หนึ่งในเพื่อนร่วมชั้นของอิโอริที่มหาวิทยาลัยอิซุ
ให้เสียงโดย: 
รับบทแสดงโดย: ยูมะ ยาโมโตะ (ภาพยนตร์ไลฟ์แอ็กชัน)
หนึ่งในเพื่อนร่วมชั้นของอิโอริที่มหาวิทยาลัยอิซุ
ให้เสียงโดย: 
หนึ่งในเพื่อนร่วมชั้นของอิโอริที่มหาวิทยาลัยอิซุ
ให้เสียงโดย: 
หนึ่งในเพื่อนร่วมชั้นของอิโอริที่มหาวิทยาลัยอิซุ
น้องสาวของอิโอริ
วสันตปัญจมี

วสันตปัญจมี (อักษรโรมัน: Vasant Panchami) หรือ สรัสวดีบูชา (อักษรโรมัน: Saraswati Puja) เป็นเทศกาลต้อนรับฤดูใบไม้ผลิ เฉลิมฉลองในศาสนิกชนของศาสนาอินเดีย รวมถึงเป็นการเตรียมพร้อมถึงโหลิกา และ โหลี ซึ่งจะมีขึ้นในอีก 40 วันให้หลัง วสันตปัญจมีเฉลิมฉลองทุกปีในวันที่ห้าของครึ่งเดือนสว่าง (bright half) ของเดือนมาฆะ ตามปฏิทินจันทรสุริยคติฮินดู ซึ่งตรงกับราวปลายเดือนมกราคมถึงกุมภาพันธ์ตามปฏิทินเกรกอเรียน โดยฤดูใบไม้ผลิจะมาถึงในอีก 40 วัน นับจากการเฉลิมฉลองวสันตปัญจมี
เทศกาลนี้เฉลิมฉลองเป็นพิเศษโดยชาวฮินดูในอนุทวีปอินเดีย โดยเฉพาะอย่างยิ่งในอินเดียและเนปาล รวมถึงยังเป็นธรรมเนียมเก่าแก่ของชาวสิกข์เช่นกัน ในรัฐทางใต้ของอินเดียนิยมเรียกเทศกาลว่า "ศรีปัญจมี" (Sri Panchami) ส่วนในศาสนาฮินดูแบบบาหลีนิยมเรียกเทศกาลเดียวกันนี้ว่า "หริรายาสรัสวดี" (ฮารีรายาซารัซวาตี; "Hari Raya Saraswati") ซึ่งแปลว่า วันอันยิ่งใหญ่ของพระสรัสวดี รวมถึงเป็นวันเริ่มต้นของปฏิทินบาหลีที่มีระยะ 210 วัน เรียกว่า ปาวูกน
ในแถบอินเดียเหนือ ผู้คนนิยมสวมใส่เสื้อผ้าสีเหลืองเพื่อเฉลิมฉลองวสันตปัญจมี สีเหลืองนี้ล้อไปกับสีของดอกมัสตาร์ดในไร่ที่กำลังเบ่งบานในฤดูนี้
บุลเลห์ชาห์

ซาเยด อับดุลลาห์ ชาห์ กาดรี (อักษรโรมัน: Syed Abdullah Shah Qadri, (Shahmukhi); (Gurmukhi); 1680–1757) หรือรู้จักในชื่อ บุลเลห์ชาห์ (อักษรโรมัน: Bulleh Shah, (Shahmukhi); (คุรมุกขี)) และ บุลเลยา เป็นนักปราชญ์และกวีซูฟีชาวปัญจาบ มีชีวิตอยู่ในสมัยศตวรรษที่ 17 บรรพบุรุษอพยพมาจากบูฆอรอ (ปัจจุบันอยู่ในประเทศอุซเบกิสถาน) เมื่อราวสามร้อยปีก่อน บุลเลห์มีคุรุทางจิวิญญาณคนแรกคือชาห์ อีนายัต กาดีรี มูรชิดซูฟีแห่งลาฮอร์ บุลเลห์ชาห์ได้รับการยกย่องให้เป๋น "บิดาแห่งการเรียนรู้ของปัญจาบ" ("The Father of Punjabi Enlightenment") ท่านมีชีวิตอยู่ในกาซูร์ และปัจจุบันศพของท่านก็ฝังไว้ที่นั่น
สงครามปลดปล่อยบังกลาเทศ

สงครามปลดปล่อยบังกลาเทศ สงครามประกาศอิสรภาพบังกลาเทศ หรือ สงครามปลดปล่อย  เป็นการปฏิวัติและการขัดกันด้วยอาวุธที่เกิดขึ้นในปี ค.ศ. 1971 เมื่อขบวนการชาตินิยมเบงกอลและเรียกร้องการกำหนดการปกครองด้วยตนเองในปากีสถานตะวันออกก่อการกำเริบจนนำไปสู่การประกาศอิสรภาพของบังกลาเทศ สงครามเปิดฉากเมื่อคณะเผด็จการทหารในปากีสถานตะวันตกนำโดยยาห์ยา ข่านดำเนินการฆ่าล้างเผ่าพันธุ์ชาวบังกลาเทศในปฏิบัติการเสิร์ชไลต์ของคืนวันที่ 25 มีนาคม ค.ศ. 1971
ความรุนแรงที่เกิดขึ้นทำให้มุกติวาหินี ขบวนการต่อต้านของชาวเบงกอลเริ่มสงครามกองโจร ฝ่ายปากีสถานได้เปรียบในช่วงแรกก่อนถูกโต้กลับเมื่อฝ่ายกองโจรก่อวินาศกรรมอย่างกว้างขวาง โดยเฉพาะปฏิบัติการแจ็คพอตที่สร้างความเสียหายต่อกองทัพเรือปากีสถาน ขณะที่กองทัพอากาศบังกลาเทศที่เพิ่งเริ่มก่อตั้งโจมตีฐานทัพปากีสถาน อินเดียเข้าร่วมสงครามในวันที่ 3 ธันวาคม หลังปากีสถานโจมตีตอนเหนือของอินเดียทางอากาศ เกิดเป็นสงครามอินเดีย-ปากีสถาน ปากีสถานซึ่งเผชิญกับการครองอากาศของอินเดียทางแนวรบด้านตะวันออก และการรุกคืบของทัพพันธมิตรอินเดีย-มุกติวาหินีทางแนวรบด้านตะวันตกยอมจำนนที่เมืองธากาในวันที่ 16 ธันวาคม ซึ่งนับเป็นการยอมจำนนครั้งใหญ่ที่สุดนับตั้งแต่สงครามโลกครั้งที่สอง
กองทัพปากีสถานปฏิบัติการทางทหารและโจมตีชนบทและเขตเมืองทั่วปากีสถานตะวันออกทางอากาศเพื่อปราบปรามความไม่สงบหลังการเลือกตั้งทั่วไปในปี ค.ศ. 1970 รวมถึงมีส่วนในการเนรเทศ ข่มขืนกระทำชำเราและกวาดล้างนักเรียน ปัญญาชน ผู้ฝักใฝ่คติชาตินิยมเบงกอล ชนกลุ่มน้อยทางศาสนาและบุคลากรทางการทหาร อีกทั้งยังสนับสนุนกลุ่มมุสลิมหัวรุนแรงอย่างราซาการ์ อัล-บะดัร อัล-ชัมส์เพื่อช่วยในการตีโฉบฉวย สงครามนี้เกิดการสังหารหมู่จำนวนมากรวมถึงการสังหารปัญญาชนชาวเบงกอลกว่า 1,000 คน นอกจากนี้ยังเกิดความรุนแรงทางนิกายระหว่างชาวเบงกอลกับชาวมุสลิมพิหาร ชาวเบงกอลประมาณ 10 ล้านลี้ภัยในอินเดีย ขณะที่อีก 30 ล้านคนต้องพลัดถิ่นภายในประเทศ
สงครามปลดปล่อยบังกลาเทศเปลี่ยนภูมิทัศน์ทางภูมิรัฐศาสตร์ในเอเชียใต้ เมื่อบังกลาเทศอุบัติขึ้นมาเป็นประเทศที่มีประชากรมากที่สุดเป็นอันดับที่เจ็ดของโลก สงครามนี้ยังเป็นหนึ่งในช่วงตึงเครียดสำคัญในสงครามเย็นระหว่างสหรัฐ สหภาพโซเวียตและสาธารณรัฐประชาชนจีน รัฐสมาชิกสหประชาชาติส่วนใหญ่ยอมรับบังกลาเทศเป็นรัฐเอกราชในปี ค.ศ. 1972
เชิงอรรถ.
การประหารชีวิตนาเคนตรัน เค. ธรรมลิงคัม

นาเคนตรัน บุตรของ เค. ธรรมลิงคัม (อักษรโรมัน: Nagaenthran a/l K. Dharmalingam, 13 กันยายน 1988 – 27 เมษายน 2022) เป็นผู้ขนส่งยาเสพติดชาวมาเลเซีย ถูกพิพากษาความผิดฐานขนส่งเฮโรอีนจำนวน 42.72 กรัม ในเดือนเมษายน 2009 ขณะเดินทางเข้าประเทศสิงคโปร์จากมาเลเซียผ่านทางด่านตรวจคนเข้าเมืองวูดแลนด์ โดยพบหีบห่อเฮโรอีนนี้มัดกับสะโพกของเขา นาเคนตรัมสารภาพว่าก่ออาชญากรรมดังกล่าวจริง และระบุว่าเขาถูกสั่งให้ทำเพราะถูกข่มขู่ว่าจะทำร้ายเขาและฆ่าแฟนสาวของเขาหากไม่ปฏิบัติตาม เขายังอ้างว่าเขาทำเพื่อหาเงินไปจ่ายหนี้ ก่อนที่ต่อมาจะปฏิเสธว่าไม่รู้เห็นเกี่ยวกับสิ่งของในหีบห่อที่ถูกนำมาขนส่งว่าคืออะไร
นาเคนตรันถูกตัดสินประหารชีวิตด้วยการแขวนคอในเดือนพฤศจิกายน 2010 อย่างไรก็ตาม การประหารชีวิตขอเขาถูกยั้งไว้เพราะศาลมีคำสั่งให้ระงับการแขวนคอประหารชีวิตทุกกรณีในสิงคโปร์ไปก่อนเพื่อรอการเปลี่ยนแปลงในกฎหมายโทษประหารชีวิตของสิงคโปร์ ซึ่งยินยอมให้มีการจำคุกตลอดชีวิตโดยอาจมีหรือไม่มีการเฆี่ยนสำหรับคนขนส่งยาเสพติดที่พบว่ามีความผิดปกติทางจิต ถึงแม้จะมีการยื่นฎีกาหลายครั้งจากนาเคนตรัน แต่เขาไม่ได้รับประเมินผ่านให้ได้รับการตัดสินคดีใหม่อีกครั้ง เนื่องจากไม่พบว่าเขามีความพิการทางจิตหรือสติปัญญาที่ชัดเจน โดยได้รับการยืนยันแล้วจากจิตแพทย์ ที่ทนายฝั่งเขาได้จัดหามา
นาเคนตรันเคยยื่นขออภัยโทษแต่ถูกปฏิเสธ และท้ายที่สุดถูกคำสั่งให้ประหารชีวิตด้วยการแขวนคอโดยลงวันที่ 10 พฤศจิกายน 2021 หลังใช้เวลากว่า 11 ปีอยู่ในแดนประหาร อย่างไรก็ตาม ด้วยผลจากการขอยื่นฎีกาในนาทีสุดท้าย ประกอบกับการติดเชื้อโควิด-19 การประหารชีวิตของเขาถูกเลื่อนออกไปอีก 5 เดือน กระทั่งคำร้องฎีกาเขาถูกปฏิเสธในวันที่ 29 มีนาคม 2022 นาเคนตรัมถูกประหารชีวิตด้วยการแขวนคอที่เรือนจำจางีในวันที่ 27 เมษายน 2022 อายุได้ 33 ปี
ก่อนถูกประหารชีวิต กรณีของนาเคนตรัมได้รับความสนใจมากจากนานาชาติ องค์กรและนักเคลื่อนไหวต่างชาติจำนวนมากได้ร้องขอให้สิงคโปร์แปรบทลงโทษจากการประหารชีวิตไปเป็นการจำคุกตลอดชีวิตแทน อันเป็นผลมาจากระดับไอคิวของนาเคนตรัมที่ต่ำ และเพื่อเป็นการสิ้นสุดโทษประหารชีวิตในสิงคโปร์ รวมถึงยังประณามถึงการใช้บทลงโทษประหารชีวิตสำหรับผู้กระทำความผิดขนส่งยาเสพติดในสิงคโปร์ รัฐบาลสิงคโปร์ตอบกลับคำร้องขอเหล่านี้โดยระบุว่านาเคนตรัมไม่ได้พิการทางจิตหรือทางสติปัญญาอย่างเด่นชัด (substantially) จึงไม่เป็นเหตุอันใดให้รัฐบาลต้องไปยุ่งเกี่ยวในการยกเลิกโทษประหารชีวิตของเขา
ราชวงศ์บารักไซ

ราชวงศ์บารักไซ ("บุตรแห่งบารัก") เป็นราชวงศ์ที่ปกครองอัฟกานิสถาน ระหว่างปี พ.ศ. 2366 ถึง พ.ศ. 2516 สถาปนาโดย ดอส โมฮัมหมัด ข่าน หลังจากราชวงศ์ดูร์รานี ของ อาเหม็ด ชาห์ ดูร์รานี เสื่อมอำนาจลง และสิ้นสุดลงหลังการเปลี่ยนแปลงการปกครอง ในรัชสมัย พระเจ้าโมฮัมเหม็ด ซาเฮียร์ ชาห์
ในช่วงเริ่มต้นของการปกครองภายใต้ ราชวงศ์บารักไซ ในเดือนมีนาคม พ.ศ. 2366 ชาวอัฟกันสูญเสียดินแดน หุบเขาเปชาวาร์ ให้แก่ กองทัพซิกข์คัลซา ของ รันจิต ซิงห์ ใน ยุทธการนาวเชรา ซึ่งกองกำลังอัฟกานิสถานได้รับการสนับสนุนจาก อาซิม ข่าน พระเชษฐาต่างพระราชมารดาของ ดอส โมฮัมหมัด ข่าน ระหว่างยุคราชวงศ์บารักไซ อัฟกานิสถานสูญเสียอาณาเขตมากมาย ทางตอนใต้และตะวันออกถูกยึดครองโดย อังกฤษ ทางตะวันตกถูกยึดครองโดย เปอร์เซีย และทางตอนเหนือถูกยึดครองโดย รัสเซีย และยังมีความขัดแย้งมากมายในอัฟกานิสถาน เช่น สงครามแองโกล-อัฟกันครั้งใหญ่สามครั้ง และ สงครามกลางเมืองในปี พ.ศ. 2471–2472
ประวัติ.
ราชวงศ์บารักไซเป็นสายของผู้ปกครองอัฟกานิสถานในศตวรรษที่ 19 และ 20 หลังจากการล่มสลายของ ราชวงศ์ดูร์รานี ในปี พ.ศ. 2366 ความโกลาหลได้ครอบงำ จักรวรรดิอัฟกัน ของ อาห์หมัด ชาห์ ดูรานี พระราชโอรส ของ ทิมูร์ ชาห์ ต่อสู้เพื่อแย่งชิงอำนาจสูงสุด จักรวรรดิอัฟกันสิ้นสุดการเป็น รัฐชาติ และสลายตัวเป็นแคว้นเล็ก ๆ ที่กระจัดกระจายเป็นช่วงเวลาสั้น ๆ ดอส โมฮัมหมัด ข่าน ชิงตำแหน่ง สุลต่าน โมฮัมหมัด ข่าน พระอนุชาของพระองค์ในปี พ.ศ. 2366 หลังจากนั้น ดอส โมฮัมหมัด ข่าน ก็ทรงสถาปนาราชวงศ์บารักไซ ขึ้นประมาณปี พ.ศ. 2380 จากนั้น ลูกหลาน ของพระองค์ก็ขึ้นปกครองโดยตรงจนถึงปี พ.ศ. 2472 อมานุลเลาะห์ ทรงสละราชสมบัติให้ลูกพี่ลูกน้องของพระองค์ โมฮัมเหม็ด นาดีร์ ชาห์ ราชสกุลย่อยที่ โดดเด่น และทรงพลังที่สุดของราชวงศ์บารักไซ คือ โมฮัมหมัดไซ ซึ่งได้ปกครองอัฟกานิสถานในปี พ.ศ. 2366–2516
มีร์ไวส์ โฮตัก

มีร์ไวส์ อิบน์ ชาฮ์อาลัม รู้จักกันในพระนาม มีร์ไวส์ ข่าน โฮตัก (ปาทาน/ดารี: ; ค.ศ. 1673 – 1715) เป็นผู้นำชาวอัฟกันจากเผ่าฆิลจีของชาวปาทานแห่งกันดะฮาร์ และผู้ก่อตั้งราชวงศ์โฮตักที่ครองราชย์เพียงระยะสั้น
ใน ค.ศ. 1709 หลังโค่นล้มและลอบสังหารกิออร์กีที่ 11 แห่งคาร์ตลี ผู้ว่าราชการของอิหร่านซาฟาวิด โฮตักประกาศให้ภูมิภาคโลยกันดะฮาร์ (ปัจจุบันคืออัฟกานิสถานใต้) เป็นเอกราช
การเลือกตั้งนายกองค์การบริหารส่วนจังหวัดเชียงราย พ.ศ. 2563

การเลือกตั้งนายกองค์การบริหารส่วนจังหวัดเชียงราย พ.ศ. 2563 เป็นการเลือกตั้งผู้บริหารท้องถิ่นในสังกัดองค์การบริหารส่วนจังหวัดเชียงราย ในตำแหน่งนายกองค์การบริหารส่วนจังหวัดเชียงราย หรือ นายก อบจ. ชร. เป็นการเลือกตั้งในตำแหน่งนี้ครั้งแรกหลังการรัฐประหาร พ.ศ. 2557
การเลือกตั้งครั้งนี้จัดขึ้นเมื่อวันที่ 20 ธันวาคม พ.ศ. 2563 โดยมีสมัครทั้งสิ้น 3 หมายเลข เป็นผู้สมัครไม่สังกัดพรรค 2 คน สังกัดพรรคเพื่อไทย 1 คน
ผลการเลือกตั้งปรากฏว่ามีผู้มาใช้สิทธิเลือกตั้งทั้งสิ้นร้อยละ 67.60 ของผู้มีสิทธิเลือกตั้ง ผู้สมัคร อทิตาธร วันไชยธนวงศ์ ไม่สังกัดพรรค ชนะการเลือกตั้งด้วยคะแนนเสียงร้อยละ 44.97 ส่วนผู้สมัครที่ได้อันดับสองและสามได้แก่ วิสาระดี เตชะธีราวัฒน์ ผู้สมัครในนามพรรคเพื่อไทย และ มงคลชัย ดวงแสงทอง ไม่สังกัดพรรค
ผู้สมัคร.
การเลือกตั้งนายก อบจ. เชียงราย ครั้งนี้ มีผู้สมัครทั้งสิ้น 3 หมายเลข ได้แก่ 
หมายเลข 1 มงคลชัย ดวงแสงทอง อดีตสมาชิกวุฒิสภาจังหวัดเชียงราย ลงสมัครโดยไม่สังกัดพรรค
หมายเลข 2 อทิตาธร วันไชยธนวงศ์ ลงสมัครโดยไม่สังกัดพรรค เป็นอดีตสมาชิกสภาองค์การบริหารส่วนจังหวัดเชียงรายหลายสมัย บุตรสาวของสมบูรณ์ วันไชยธนวงศ์
หมายเลข 3 วิสาระดี เตชะธีราวัฒน์ ลงสมัครในนามพรรคเพื่อไทย อดีต ส.ส. เชียงราย พรรคเพื่อไทย 2 สมัย และเป็นภรรยาของจุลพันธ์ อมรวิวัฒน์ ส.ส. เชียงใหม่ พรรคเพื่อไทย
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อทิตาธร</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">44.97%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วิสาระดี</td>
<td style="width:100px;border-left:solid 1px silver;border-right:solid 1px silver;">#E30613; width:39.78%; overflow:hidden">  </td>
<td colspan="2" style="padding-left:0.4em;padding-right:0.4em" align="right">39.78%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มงคลชัย</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">15.25%</td>
</tr>
</table>
</td></tr></table>
ที่มา: "สำนักงานคณะกรรมการการเลือกตั้งประจำจังหวัดเชียงราย มติชน"
ภาวะกรดมาโลนิกและกรดเมทิลมาโลนิกในปัสสาวะ

ภาวะกรดมาโลนิกและกรดเมทิลมาโลนิกในปัสสาวะสูง (Combined malonic and methylmalonic aciduria, CMAMMA) หรือเรียกอีกอย่างว่า ภาวะกรดมาโลนิกและกรดเมทิลมาโลนิกในเลือดสูง (Combined malonic and methylmalonic acidemia, CMAMMA) เป็นโรคทางเมตาบอลิกที่สามารถถ่ายทอดทางกรรมพันธุ์ได้ ซึ่งเป็นภาวะที่มีระดับกรดมาโลนิก (Malonic acid) และ กรดเมทิลมาโลนิก (Methylmalonic acid) ในปริมาณสูง นักวิจัยบางคนตั้งสมมติฐานว่า CMAMMA อาจเป็นหนึ่งในรูปแบบที่พบบ่อยที่สุดของภาวะกรดเมทิลมาโลนิกในเลือดสูง (Methylmalonic acidemia) และอาจเป็นหนึ่งในรูปแบบความผิดปกติทางเมตาบอลิซึมแต่กำเนิดที่พบบ่อยที่สุด เนื่องจากมีการวินิจฉัยไม่บ่อยนัก จึงมักตรวจไม่พบ 
อาการและอาการแสดง.
ฟีโนไทป์ทางคลินิกของ CMAMMA มีความแตกต่างกันอย่างมากและมีอาการตั้งแต่ไม่รุนแรงจนถึงรุนแรง พยาธิสรีรวิทยาเบื้องหลังยังไม่เป็นทราบแน่ชัด โดยมีการรายงานอาการต่อไปนี้ในการทบทวนงานวิจัย:
เมื่ออาการแรกปรากฎขึ้นในเด็ก มักจะเป็นกลุ่มอาการทางเมตาบอลิซึมหรือ Intermediary Metabolic Disorders ในขณะที่ในผู้ใหญ่มักมีอาการทางระบบประสาท 
สาเหตุ.
CMAMMA สามารถแบ่งตามสาเหตุออกเป็นความผิดปกติที่กรรมพันธุ์สองกลุ่ม: กลุ่มแรกคือความบกพร่องของเอนไซม์ acyl-CoA synthetase family member 3 ในไมโตคอนเดรีย ซึ่งเข้ารหัสโดยยีน ACSF3 (OMIM#614265); และอีกกลุ่มคือความผิดปกติอื่นๆ นั่นคือการพร่อง malonyl-CoA decarboxylase ที่เข้ารหัสโดยยีน MLYCD (OMIM# 248360) 
การวินิจฉัย.
เนื่องจากอาการทางคลินิกที่หลากหลายและส่วนใหญ่ต้องผ่านโปรแกรมการตรวจคัดกรองทารกแรกเกิด CMAMMA จึงเป็นภาวะที่ไม่ค่อยเป็นที่รู้จักมากนัก 
โปรแกรมการตรวจคัดกรองทารก.
ใน CMAMMA เนื่องจากยีน ACSF3 ไม่ส่งผลให้เกิดการสะสมของ Methylmalonyl-CoA, Malonyl-CoA หรือ Propionyl-CoA และไม่พบความผิดปกติในโปรไฟล์ของ Acylcarnitine จึงทำให้ตรวจไม่พบ CMAMMA ด้วยโปรแกรมการตรวจเลือดคัดกรองทารกแรกเกิดตามมาตรฐาน 
กรณีพิเศษคือรัฐเกแบ็ก (Quebec) ซึ่งนอกจากการตรวจเลือดแล้ว ยังตรวจคัดกรองปัสสาวะในวันที่ 21 หลังคลอดด้วยโปรแกรมตรวจคัดกรองเลือดและปัสสาวะในทารกแรกเกิดของรัฐเกแบ็ก ทำให้รัฐเกแบ็กน่าสนใจสำหรับการวิจัย CMAMMA เนื่องจากเป็นกลุ่มผู้ป่วยกลุ่มเดียวในโลกที่ไม่มีอคติในการคัดเลือก 
อัตราส่วนกรดมาโลนิกต่อกรดเมทิลมาโลนิก.
สามารถแยกความแตกต่างของ CMAMMA ออกจาก Classic Methylmalonic Acidemia ได้อย่างชัดเจน ด้วยการคำนวณอัตราส่วนกรดมาโลนิก/กรดเมทิลมาโลนิกในพลาสมา ซึ่งเป็นจริงสำหรับทั้งผู้ที่ตอบสนองและผู้ที่ไม่ตอบสนองต่อวิตามินบี 12 ในภาวะกรดเมทิลมาโลนิกในเลือดสูง (Methylmalonic Acidemia) ทั้งนี้การใช้ค่ากรดมาโลนิกและค่ากรดเมทิลมาโลนิกจากปัสสาวะไม่เหมาะสำหรับการคำนวณอัตราส่วนนี้ 
ใน CMAMMA เนื่องจากยีน ACSF3 ทำให้ระดับของกรดเมทิลมาโลนิกสูงกว่ากรดมาโลนิก ทั้งนี้ในทางตรงกันข้าม การย้อนกลับเกิดขึ้นได้สำหรับ CMAMMA หากพร่อง Malonyl-CoA decarboxylase
การทดสอบทางพันธุกรรม.
สามารถวินิจฉัย CMAMMA ได้ด้วยการวิเคราะห์ยีน ACSF3 และ MLYCD นอกจากนี้การตรวจคัดกรองพาหะแบบครอบคลุมในช่วงการรักษาภาวะเจริญพันธุ์ยังสามารถระบุพาหะของการกลายพันธุ์ในยีน ACSF3 ได้ด้วย
พระเจ้าดอส โมฮัมหมัด ข่าน

ดอส โมฮัมหมัด ข่าน บารักไซ (ปาทาน / เปอร์เซีย : ; 23 ธันวาคม ค.ศ. 1792#เปลี่ยนทาง 9 มิถุนายน ค.ศ. 1863) มีพระนามลำลองว่า Amir-i Kabir (องค์ชายใหญ่) เป็นพระมหากษัตริย์ที่สำคัญพระองค์หนึ่งของอัฟกานิสถาน ในรัชสมัย 2 ครั้งรวม 31 ปีของพระองค์มีการปฏิรูปอัฟกานิสถานให้ทันสมัยมากขึ้น จากการเสื่อมอำนาจลงของราชวงศ์ดูรานี พระองค์ขึ้นครองราชย์เป็นพระมหากษัตริย์อัฟกานิสถานแทน ในปี ค.ศ. 1826 พระองค์เป็นบุตรชายคนที่ 11 ของ ปายินดาห์ ข่าน หัวหน้า ตระกูลบารักไซ ซึ่งถูกสังหารในปี ค.ศ. 1799 โดย ซามาน ชาห์ ดูรานี พระมหากษัตริย์ อัฟกานิสถานพระองค์ก่อนหน้า
ดอส โมฮัมหมัด ข่าน เริ่มครองราชย์อย่างเป็นทางการในปี ค.ศ. 1826 หลังพระองค์ปกครองคาบูล พระองค์ได้ทำการเข้ายึดกรุงคาบูลเมื่อสองสามปีก่อนในปี ค.ศ. 1818 และหลังจากนั้นก็กลับมาสู่อำนาจในปี ค.ศ. 1843 หลังจาก สงครามแองโกล-อัฟกันครั้งที่หนึ่ง ซึ่งการปกครองของพระองค์ถูกโต้แย้งเป็นพิพาทระหว่างปี ค.ศ. 1839 ถึง ค.ศ. 1842 โดยชูจา ชาห์ ดูรานี
เมื่อพระองค์ ขึ้นปกครองอัฟกานิสถาน อาณาจักรอัฟกันก็เผชิญกับช่วงตกต่ำ ท่ามกลางสงครามกลางเมืองระหว่างบุตรชายของ ติมูร์ ชาห์ ดูร์รานี ทำให้จักรวรรดิดูรานีแตกแยกออกเป็นแคว้นที่เป็นปรปักษ์กันหลายแห่ง จนกระทั่งช่วงปลายรัชกาล พระองค์จึงทรงรวบรวมแคว้นที่แตกแยกทั้งหมดได้สำเร็จ (รวมทั้ง กันดะฮาร์ และเฮราต)
จังหวัดของประเทศอัฟกานิสถาน

จังหวัดของประเทศอัฟกานิสถาน ("เวลายัต") เป็นเขตการปกครองระดับแรกของอัฟกานิสถาน แต่ละจังหวัดจะแบ่งออกเป็น หลายอำเภอ และแต่ละอำเภอจะแบ่งออกเป็นหลายหมู่บ้าน โดยอัฟกานิสถานมีจังหวัดทั้งหมด 34 จังหวัด
รายชื่อจังหวัด.
นี่คือรายชื่อจังหวัดของประเทศอัฟกานิสถานทั้ง 34 จังหวัดและข้อมูลพื้นฐานของจังหวัด โดยสามารถแสดงเป็นตารางได้ ดังต่อไปนี้
ชานกีมนเทียร

ชานกีมนเทียร (Janaki Mandir; "จา-นะ-กี-มัน-ดิร") เป็นโบสถ์พราหมณ์ในชนกปุระ ประเทศเนปาล บูชาเทวีพระนางสีตา สร้างขึ้นด้วยสถาปัตยกรรมฮินดูผสมผสานแบบเนปาล มนเทียรกินพื้นที่รวม 1,480 ตารางเมตร
มนเทียรมีความสูงสามชั้น ภายในมนเทียรประกอบด้วย 60 ห้อง ประดับประดาด้วยธงชาติเนปาล, กระจกสี, งานแกะสลัก, จิตรกรรม, กระจกฉลุลาย และหอสูง ตามตำนานและมุขปาฐะระบุว่ากษัตริย์ชนก ผู้ครองแคว้นวิเทหะในชนกปุระ ในสมัยรามายณะ ธิดาของพระองค์ ชานกี ("ชานะกี"; นางสีดา) ได้เลือกพระราม เป็นสามีและได้รับการแต่งตั้งเป็นราชินีแห่งอโยธยา พิธีสมรสของทั้งสองจัดขึ้นในวิหารใกล้กันที่เรียกว่าวิวาหมณฑป ที่ซึ่งต่อมาได้รับการก่อสร้างขึ้นใหม่โดยอมร สิงห์ ฐาป มนเทียรได้รับการขึ้นทะเบียนรายชื่อแหล่งมรดกโลกเบื้องต้นของยูเนสโกนับตั้งแต่ปี 2008
ข้อมูลเมื่อ ค.ศ. 2015 (2015)[ [update]] มีรายงานว่ามนเทียรถล่มลงบางส่วนจากแผ่นดินไหวเมื่อเดือนเมษายน 2015
ชนกปุรธาม

ชนกปุรธาม  หรือ ชนกปุระ  เป็นนครกึ่งมหานครในเขตธนุษา รัฐมเธศ ประเทศเนปาล นครเป็นศูนย์กลางของศาสนาและการท่องเที่ยวเชิงวัฒนธรรม และเป็นศูนย์กลางการปกครองของทั้งเขตธนุษาและรัฐมเธศ
นครก่อตั้งขึ้นในต้นศตวรรษที่ 18 ตามธรรมเนียมมุขปาฐะว่ากันว่าก่อนหน้ามีนครตั้งอยู่ชื่อชนกปุรธาม ซึ่งเป็นราชธานีของราชวงศ์วิเทหะวิเทหะแห่งแคว้นมิถิลาในสมัยโบราณ
ชนกปุรธามตั้งอยู่ห่างจากกาฐมาณฑุออกไปทางทิศตะวันออกเฉียงใต้ ข้อมูลเมื่อ 2015[ [update]] มีประชากร 173,924 คน และ 195,438 คนในปี 2021 ปัจจุบันชนกปุรธามเป็นเมืองระดับกึ่งมหานครที่มีประชากรมากที่สุดในเนปาล และตั้งอยู่ 18 กิโลเมตรไปจากพรมแดนภิตฏโมร์กับอินเดีย ที่ซึ่งมีบริการรถไฟเนปาลจากชนกปุรธามไปกลับชัยนครในอินเดีย
วันเวย์

วันเวย์  เป็นกลุ่มอาร์แอนด์บี/ฮิปฮอปร่วมสมัยของเกาหลีใต้
ทั้งคู่ประกอบด้วยนักร้องนำชื่อ ปีเตอร์ และแร็ปเปอร์ชื่อ สกาย พวกเขาเปิดตัวเมื่อวันที่ 6 มีนาคม ค.ศ. 2010 ในรายการ "มิวสิคคอร์" ของเอ็มบีซี ด้วยซิงเกิลโปรโมตชื่อ "เมจิก" นับตั้งแต่เปิดตัวพวกเขาก็ได้ปรากฏตัวในรายการวิทยุหลายรายการ เช่น "เอ็มบีซีสแครีไนท์", "ทีบีเอส เค-ป็อปปูลาร์" ที่จัดโดยแอสวัน, "ทีบีเอสมิวสิคแพลเน็ต" ซึ่งจัดโดยเจ.เอ และ "อาริรัง อีฟนิงกรูฟ" จัดโดยดีเจโดโรธี
วันเวย์ถือเป็นวงอาร์แอนด์บีที่กำลังมาแรงซึ่งกำลังได้รับความสนใจทั้งในเกาหลีใต้และต่างประเทศในการแต่งเพลงของตัวเองและ "วันเวย์ซาวด์" อันเป็นเอกลักษณ์ของพวกเขา พวกเขาได้โพสต์เพลงคัฟเวอร์ต่าง ๆ ในช่องทางการของยูทูบ เช่น "เซ็กซี่เลิฟของนี-โย" และเปิดตัวอย่างเป็นทางการบนยูทูบด้วยเพลง "ยู-แดร็ก" ที่แต่งขึ้นเอง ซึ่งมีอยู่ในตอนแรกที่ชื่อว่า วันเวย์สตรีท
โยเซฟ เฉิน

โยเซฟ เซิน เซอะ-เจวิน (อักษรโรมัน: Joseph Zen Ze-kiun SDB; , เกิด 13 มกราคม 1932) เป็นพระคาร์ดินัลในคริสตจักรคาทอลิกจากฮ่องกง ผู้ดำรงตำแหน่งมุขนายกแห่งฮ่องกงคนที่หก เขาได้รับการแต่งตั้งเป็นพระคาร์ดินัลสนปี 2006 และเป็นผู้มีบทบาทในการออกมาพูดถึงปัญหาการละเมิดสิทธิมนุษยชน, เสรีภาพ และเสรีภาพทางศาสนาในฮ่องกงและจีน เขามีความสัมพันธ์สำคัญมากกับค่ายสนับสนุนประชาธิปไตยของฮ่องกง และมักถูกวิพากษ์วิจารณ์โดยกลุ่มสนับสนุนปักกิ่งกับรัฐบาลจีน เขาเกษียณจากตำแหน่งเมื่อ 15 เมษายน 2009 แต่ยังคงมีอิทธิพลอย่างมากต่อผู้สนับสนุนประชาธิปไตยในฮ่องกง ในวันที่ 11 พฤษภาคม 2022 เขาถูกจับกุมภายใต้กฎหมายความมั่นคงแห่งชาติฉบับใหม่ ก่อนจะได้รับประกันตัวในวันถัดมา
เมื่อเดือนตุลาคม 2011 เซินระบุว่าเขาได้รับเงินบริจาค HK$20 ล้าน จากมหาเศรษฐีฮ่องกงและผู้สนับสนุนประชาธิปไตย จิมมี ล่าย มาตั้งแต่ปี 2005 เงินจำนวนนี้ถูกนำไปช่วยเหลือผู้ยากไร้และช่วยดำเนินกิจการของคริสต์จักรใต้ดินในจีนแผ่นดินใหญ่ ในปี 2014 พระคาร์ดินัลเซินได้ร้องขอให้พระสันตะปาปาฟรังซิสไม่เดินทางไปยังประเทศจีน โดยระบุว่าพระองค์จะถูก "ชักจูง" โดยในบทสัมภาษณ์กับหนังสือพิมพ์อิตาลี "Corriere della Sera" เขาระบุว่า "ข้าพเจ้าจะบอกท่าน[พระสันตะปาปา]เดี๋ยวนี้ว่า 'อย่ามา[จีน]เลย ท่านจะถูกชักจูง' ... พี่น้อง[ชาวคาทอลิก]ที่หาญกล้าไม่อาจได้พบ[พระสันตะปาปา] และพรรคคอมมิวนิสต์จะให้ท่านพบแต่มุขนายกที่อาบัติ (illegitimate bishops) ในจำนวนนี้สามคนถูกขับออกจากคริสตจักร (excommunicated) ไปแล้ว"
งานประกาศผลรางวัลออสการ์ ครั้งที่ 95

งานประกาศผลรางวัลออสการ์ ครั้งที่ 95  เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มกราคม พ.ศ. 2565 ถึง 31 ธันวาคม พ.ศ. 2565 มีกำหนดจัดขึ้นที่โรงภาพยนตร์ดอลบีเธียเตอร์, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 12 มีนาคม พ.ศ. 2566 (ตามเวลาท้องถิ่น) ตรงกับเช้าวันจันทร์ที่ 13 มีนาคม พ.ศ. 2566 (ตามเวลาประเทศไทย) โดยนักแสดงตลก จิมมี คิมเมล จะรับหน้าที่เป็นพิธีกรหลักในงาน ซึ่งเป็นครั้งที่สามที่เขารับหน้าที่พิธีกรในงานประกาศผลรางวัลออสการ์
ผู้ชนะรางวัล และผู้ได้รับการเสนอชื่อเข้าชิงรางวัล.
รางวัลออสการ์.
ผู้ชนะรางวัลจะอยู่ในลำดับแรก เป็นตัวหนา และมีกริชคู่ (‡)
Governors Awards.
On June 21, 2022, the Academy announced its winners of the 13th annual Governors Awards ceremony. It was held on November 19, 2022 and during the event the Academy Honorary Awards and the Jean Hersholt Humanitarian Award were presented to the following recipients:
ภาพยนตร์ที่ได้เข้าชิงและได้รางวัลมากที่สุด.
<templatestyles src="Col-float/styles.css" />
<templatestyles src="Col-float/styles.css" />
การปฏิเสธการฆ่าล้างเผ่าพันธุ์ชาวอาร์มีเนีย

การปฏิเสธการฆ่าล้างเผ่าพันธุ์ชาวอาร์มีเนีย  เป็นการอ้างว่าจักรวรรดิออตโตมันและผู้ปกครองซึ่งคือคณะกรรมการสามัคคีและความก้าวหน้า (CUP) ไม่ได้ก่อการฆ่าล้างเผ่าพันธุ์ชาวอาร์มีเนียต่อพลเมืองอาร์มีเนียในปกครองของตนระหว่างสงครามโลกครั้งที่หนึ่ง การฆ่าล้างเผ่าพันธุ์ครั้งนี้ได้รับการบันทึกและมีหลักฐานจำนวนมากที่ผ่านการยืนยันแล้วโดยนักวิชาการ ผู้ก่อการฆ่าล้างเผ่าพันธุ์อ้างว่าการฆ่าล้างเผ่าพันธุ์ไม่เคยเกิดขึ้น และชาวอาร์มีเนียเพียงโยกย้ายถิ่นฐานเพื่อผลประโยชน์ทางการทหาร ไม่ใช่ถูกขับไล่ หลังสิ้นสุดการฆ่าล้างเผ่าพันธุ์ เอกสารที่ยืนยันการก่ออาชญากรรมนี้ถูกทำลายอย่างเป็นระบบ และการปฏิเสธการฆ่าล้างเผ่าพันธ์ุยังคงเป็นส่วนหนึ่งของนโยบายในรัฐบาลของประเทศตุรกีทุกภาคส่วน
ข้ออ้างที่ยืมมาจาก CUP เพื่อสร้างความชอบธรรมมีพื้นฐานมาจากการสันนิษฐานว่า "การโยกย้ายประชากร" ของชาวอาร์มีเนียเป็นการกระทำโดยรัฐที่เป็นไปโดยชอบด้วยกฎหมาย เพื่อตอบรับกับการลุกฮือของชาวอาร์มีเนียที่อาจส่งผลร้ายต่อการดำรงอยู่ของจักรวรรดิในช่วงเวลาของสงคราม ผู้ปฏิเสธอ้างว่า CUP มีจุดมุ่งหมายในการย้ายถิ่นประชากรอาร์มีเนีย ไม่ใช่ฆ่าล้างชาวอาร์มีเนีย รวมถึงอ้างว่ายอดผู้เสียชีวิตถูกทำให้มากเกินจริงหรือมาจากการรวมการเสียชีวิตจากสาเหตุอื่น เช่น สงครามกลางเมือง, โรคภัยไข้เจ็บ, สภาพอากาศเลวร้าย, คำสั่งจากเจ้าหน้าที่ท้องถิ่น หรือจากกลุ่มคนผิดกฎหมายหรือพวกชาวเคิร์ด นักประวัติศาสตร์ Ronald Grigor Suny สรุปไว้ว่า คำโต้แย้งหลักคือ "ไม่มีการฆ่าล้างเผ่าพันธ์ุเกิดขึ้น และชาวอาร์มีเนียต่างหากที่เป็นคนผิด" การปฏิเสธนี้ยังมักมาพร้อมกับ "วาทกรรมว่าด้วยการทรยศ, ความเกรี้ยวกราด, ความเป็นอาชญากร และความทะเยอทะยานทางอาณาเขตของชาวอาร์มีเนีย"
นับตั้งแต่ทศวรรษ 1920 เรื่อยมา ตุรกีได้พยายามป้องกันไม่ให้เกิดการยอมรับทางการ หรือแม้แต่การกล่าวถึงการฆ่าล้างเผ่าพันธ์ุในประเทศอื่น ความพยายามเหล่านี้รวมถึงเงินมูลค่าหลายล้านดอลลาร์ที่ใช้ไปกับการลอบบี, การสร้างสถาบันวิจัย และการข่มขู่ ในแง่ของนโยบายในประเทศ การปฏิเสธยังเป็นเรื่องที่ถูกสอนในการศึกษาขั้นพื้นฐาน และพลเมืองตุรกีบางคนที่รับรองการฆ่าล้าเผ่าพันธุ์ว่าเกิดขึ้นจริง ต้องเผชิญกับการดำเนินคดีฐานความผิด "เหยียดหยามความเป็นตุรกั" ความพยายามนับศตวรรษของรัฐตุรกีเพื่อให้มีการปฏิเสธการฆ่าล้างเผ่าพันธ์ุเป็นเรื่องที่โดดเด่นมากในบรรดาการฆ่าล้างเผ่าพันธ์ุอื่น ๆ ในประวัติศาสตร์โลก อาเซอร์ไบจาน ได้ปฏิเสธการฆ่าล้างเผ่าพันธ์ุและมีการเรียกร้องต่อต้านการรับรู้การฆ่าล้างเผ่าพันธ์ุอาร์มีเนียไปทั่วโลกเช่นกัน พลเมืองและพรรคการเมืองตุรกีส่วนใหญ่สนับสนุนนโยบายการปฏิเสธของรัฐ การปฏิเสธนี้ยังมีอิทธิพลต่อความขัดแย้งนากอร์โน-คาราบัค และความรุนแรงต่อชาวเคิร์ดในตุรกีจนถึงปัจจุบัน
ฮวายี่ บราเธอส์

ฮวายี่ บราเธอส์ มีเดีย คอร์ปอเรชั่น  เป็นบริษัทบันเทิงข้ามชาติของจีนที่เป็นเจ้าของสตูดิโอภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และเครือโรงภาพยนตร์ที่ก่อตั้งในกรุงปักกิ่ง เซี่ยงไฮ้ ฮ่องกง มาเก๊า และไทเป โดยพี่น้องตระกูลหวาง 2 คน หวาง จงจฺวิน และหวาง จงเล่ย ในปี ค.ศ. 1994 โดยบริษัทเป็นข่าวไปทั่วโลกเมื่อวันที่ 30 ตุลาคม ค.ศ. 2009 เมื่อตลาดหลักทรัพย์ ChiNext ในตลาดหลักทรัพย์เชินเจิ้นถูกระงับการซื้อขาย หลังจากที่ราคาหุ้นของเอชบีเอ็มซี เพิ่มขึ้นถึง 122.74% จากราคาไอพีโอ ซึ่งเปิดที่ 63.66 หยวนต่อหุ้น พาทริค เฟรเตอร์ จากนิตยสารวาไรตี เรียกฮวายี่ บราเธอส์ ว่าเป็น "กลุ่มบริษัทภาพยนตร์ที่ใหญ่ที่สุดของจีน" ในปี ค.ศ. 2014 บริษัทเป็นผู้จัดจำหน่ายภาพยนตร์รายใหญ่ที่สุดอันดับ 7 ในประเทศจีน โดยคิดเป็น 2.26% ของตลาด
ประวัติบริษัท.
บริษัทก่อตั้งขึ้นในปี ค.ศ. 1994 ในฐานะบริษัทผู้ผลิตภาพยนตร์ และเข้าสู่อุตสาหกรรมสื่ออย่างครบวงจรผ่านการลงทุน และปัจจุบันผลิตภาพยนตร์ รายการทีวี และเพลง และดำเนินการธุรกิจสตูดิโอถ่ายทำภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และโรงภาพยนตร์ ในปี ค.ศ. 2011 บริษัทได้เปิดเผยแผนการที่จะสร้างสตูดิโอทีวีและภาพยนตร์ที่ใหญ่ที่สุดในเอเชียตะวันออก นอกจากนี้ พวกเขายังประกาศว่าพวกเขาตั้งเป้าที่จะสร้างรายได้ 10,000 ล้านหยวนในบ็อกซ์ออฟฟิศภายในปี ค.ศ. 2016 ณ เดือนเมษายน ค.ศ. 2015 บริษัทมีมูลค่า 7.9 พันล้านดอลลาร์สหรัฐ
ชอฮือซึนดา

ชอฮีซินดา (Shah-i-Zinda, แปลว่า "กษัตริย์ผู้ยังดำรงชีพอยู่") เป็นสุสานใหญ่ในซามาร์กันด์ ประเทศอุซเบกิสถาน หมู่อาคารประกอบด้วยสิ่งปลูกสร้างย่อยสามกลุ่ม: ตอนบน ตอนกลาง และตอนล่าง ทั้งหมดเชื่อมต่อกันด้วยทางเดินมีโดมคลุมเรียกว่า chartak สิ่งปลูกสร้างที่เก่าแก่ที่สุดในชอฮีซินดาอายุราวศตวรรษที่ 11-12 ส่วนสิ่งปลูกสร้างส่วนใหญ่ที่ยังเห็นถึงปัจจุบันอายุมาจากศตวรรษที่ 14-15 ถึงแม้จะมีการก่อสร้างใหม่ในศตวรรษที่ 16-19 แต่ก็ไม่ได้มีผลมากต้อองค์ประกอบหรือลักษณะของหมู่อาคารมากนัก ส่วนหลักของหมู่อาคารเดิมทีคือหมู่อาคารกูซามิบน์อับบาส (Kusam-ibn-Abbas) ตั้งอยู่ทิศตะวันออกเฉียงเหนือ ประกอบด้วยหลายอาคาร โดยมีอาคารที่เก่าแก่สุดคือกูซามิบน์อับบาส (Kusam-ibn-Abbas) และมัสยิด จากศตวรรษที่ 16
หมู่อาคารตอนบนประกอบด้วยอนุสรณ์ศพจำนวนสามอาคารหันหน้าเข้าหากัน ในจำนวนนี้มีอาคารเก่าแก่สุดคืออนุสรณ์ไว้ศพโฆดยา-อัฆมัด (Khodja-Akhmad Mausoleum, สร้างในทศวรรษ 1340) หมู่อาคารตอนกลางประกอบด้วยอนุสรณ์ไว้ศพจากปลายศตวรรษที่ 14 ถึงต้นศตวรรษที่ 15 มีชื่อตั้งตามชื่อของญาติ นายพล และขุนนางของจักรพรรดิตีมูร์ อาคารสำคัญในหมู่อาคารตอนกลางนี้มีอาคารทางตะวันตก คืออนุสรณ์ศพชาดีมูลก์อากา (Mausoleum of Shadi Mulk Aga) หลานสาวของจักรพรรดิตีมูร์ ส่วนตรงข้ามกันเป็นอนุสรณ์ไว้ศพของชีรินบีกาอากา (Mausoleum of Shirin Bika Aga) พี่/น้องสาวของจักรพรรดิตีมูร์ ในบรรดาหมู่อาคารตอนล่างมีอาคารสำคัญคืออนุสรณ์ไว้ศพของกาซี ซาเด อัลรูมี นักวิทยาศาสตร์และนักดาราศาสตร์คนสำคัญ สร้างขึ้นโดยอูลุก เบก และมีความสูงเทียบเท่ากับอนุสรณ์ศพของสมาชิกในราชวงศ์
อูลุฆ เบก

มีรซา มุฮัมมัด ตาระฆัย บิน ชาห์รุฆ (Mīrzā Muhammad Tāraghay bin Shāhrukh) หรือรู้จักดีในชื่อ อูลุฆ เบก (Ulugh Beg, 22 มีนาคม 1394 – 27 ตุลาคม 1449) เป็นสุลต่านแห่งตีมูริด และนักดาราศาสตร์กับคณิตศาสตร์อิสลาม
อูลุฆ เบก เป็นที่รู้จักจากผลงานในสายงานคณิตศาสตร์และดาราศาสตร์อิสลาม เช่น ตรีโกณมิติ และ เรขาคณิตทรงกลม นอกจากนี้เขายังมีความสนใจในสาขาศิลปศาสตร์เช่นกัน ว่ากันว่าเขาพูดได้ห้าภาษา คือ ภาษาอาหรับ, เปอร์เซีย, เติร์ก, มองโกเลีย และจีนกลาง ในสมัยปกครองของเขา จักรวรรดิตีมูริด ถือว่าเป็นยุคทองทางวัฒนธรรมและเป็นจุดสูงสุดของยุคฟื้นฟูศิลปวิทยาการตีมูริดผ่านความสนใจและการอุดหนุนของเขา
เขาเป็นผู้ก่อสร้างหอดูดาวอูลุฆ เบก ในซามาร์กันต์ สร้างขึ้นในปี 1424 ถึง 1429 และได้รับการยอมรับโดยบรรดานักวิชาการว่าดป็นหนึ่งในหอดูดาวที่ดีที่สุดของโลกอิสลามในเวลานั้น รยมถึงยังใหญ่ที่สุดในเอเชียกลาง อูลุฆ เบก จีงได้รับการยอมรับว่าเป็นนักดาราศาสตร์เชิงสำรวจที่สำคัญที่สุดจากศตวรรษที่ 15 โดยนักวิชาการจำนวนมาก นอกจากนี้เขายังสร้างมัดดราซาห์อูลุฆ เบก (1417–1420) ทั้งในซามาร์กันต์และบูฆารา เป็นผลให้ทั้งสองเมืองนี้ได้กลายสภาพเป็นศูนย์กลางการศึกษาของเอเชียกลางในสมัยนั้น
อย่างไรก็ตาม ความสามารถในการปกครองของเขาไม่เท่ากับความสามารถทางวิทยาศาสตร์ ในสมัยการปกครองอันสั้นของเขา เขาไม่สามารถสร้างฐานอำนาจและปกครองได้ ผู้ปกครองคนอื่นรวมถึงคนในตระกูลเดียวกันได้ฉวยโอกาสนี้ขึ้นมาควบคุมจักรวรรดิ ท้ายที่สุด อูลุฆ เบก ถูกล้มราชบัลลังก์และถูกลอบสังหารในเวลาต่อมา
ดนตรีเกาหลีใต้ใน พ.ศ. 2566

บทความต่อไปนี้คือรายการเหตุการณ์และการวางจำหน่ายที่เกิดขึ้น หรือที่คาดว่าจะเกิดขึ้นในปี ค.ศ. 2023 ในวงการดนตรีของประเทศเกาหลีใต้
เปิดตัวและยุบวงใน พ.ศ. 2566.
กลุ่มเปิดตัว.
<templatestyles src="Div col/styles.css"/>
เปิดตัวศิลปินเดี่ยว.
<templatestyles src="Div col/styles.css"/>
หอดูดาวอูลุฆ เบก

หอดูดาวอูลุฆ เบก  เป็นหอดูดาวในซามาร์กันต์ ประเทศอุซเบกิสถาน สร้างขึ้นในทศวรรษ 1420 โดยนักดาราศาสตร์สมัยตีมูริด อูลุฆ เบก หอดูดาวนี้เป็นที่ทำงานและสำรวจดวงดาวของนักดาราศาสตร์อิสลามมากมาย เช่น Al-Kashi, Ali Qushji และตัวอูลุฆ เบก เอง หอดูดาวสร้างเสร็จในปี 1449 และถูกค้นพบใหม่อีกครั้งในปี 1908
ในจดหมายของ Jamashīd al-Kāshī ที่ส่งให้กับบิดาของอูลุฆ เบก มีการเขียนเล่าถึงการเดินทางไปยังหอดูดาวที่มาราเฆห์ ซึ่งเชื่อกันว่ามีอิทธิพลต่อความสนใจของอูลุฆ เบก ซึ่งเป็นผลให้เกิดการสร้างหอดูดาวนี้ และมีผลต่อการออกแบบเมืองซามาร์กันต์ในเวลาต่อมา
สถาปัตยกรรมของหอดูดาวอูลุฆ เบก แตกต่างจากอาคารแบบเดียวกันที่สค้างในเวลานั้น อูลุฆ เบก ได้ว่างจ้างให้ Qazizada-I Rumi มาช่วยหาสถาปนิกออกแบบหอดูดาวนี้ ที่ซึ่งเขาได้แนะนำ Kashani สถาปนิกและนักคณิตศาสตร์อิสลาม หอดูดาวสร้างขึ้นโดยถอดแบบมาจากหอดูดาวมาราเฆห์ ซึ่งสร้างขึ้นโดยดำริของฮูลากู ฆาน และมี Nasir al-Din al-Tusi เป็นผู้นำในการก่อสร้างหอดูดาว หอดูดาวสร้างขึ้นบนเขาที่สูง 21 เมตรจากพื้น มีลักษณะเป็นอาคารทรงกระบอก เส้นผ่านศูนย์กลาง 46 เมตร ความสูง 30 ถึง 33 เมตร ตรงกลางของกระบอกนี้มีอุปกรณ์วัดระยะดาว (sextant) อยู่ อาคารสร้างขึ้นจากอิฐ ซึ่งถึงแม้จะหาได้ง่ายแต่ก็ไม่มั่นคง อย่างไรก็ตามเนื่องด้วยรัศมีของอุปกรณ์วัดระยะดาวนี้ ความสูงของหอดูดาวจะต้องสูงมากจนถึงจุดที่อาจจะล้มลงมาได้ จึงแก้ปัญหานี้โดยการสร้างอุปกรณ์วัดระยะอีกครึ่งหนึ่งอยู่ใต้ดินแทน ช่วยให้หอดูดาวไม่ต้องสูงเกินไปจนอาจล้มได้
พิพิธภัณฑ์ตาราคาว

พิพิธภัณฑ์ตาราคาว ("ตาราคาวสังครหาลัย",) เป็นพิพิธภัณฑ์ศิลปะเอกชนและหอสมุดศิลปะในกาฐมาณฑุ ตั้งอยู่ทางเหนือของเมือง ในแถบพุทธนาถ พิพิธภัณฑ์ตั้งอยู่ในโรงแรมตาราคาวรีเจนซี (Taragaon Regency Hotel) ผู้เป็นเจ้าขอบพิพิธภัณฑ์ นอกจากนี้พิพิธภัณฑ์ยังได้รับการสนับสนุนจากมูลนิธิซารัฟ (Saraf Foundation) พิพิธภัณฑ์มีของสะสมถาวรจัดแสดงในสามอาคาร และหอศิลป์โพธิสัตตวะ (Bodhisattva Gallery) ซึ่งจัดแสดงศิลปะเนวา, หอศิลป์ปฐิวารา (Pathivara Gallery) ซึ่งจัดแสดงธังกา และหอศิลปะร่วมสมัย
ประวัติศาสตร์.
สิ่งปลูกสร้างนี้สร้างขึ้นด้วยอิฐแบบออสเตรีย เดิมทีสร้างขึ้นเป็นโฮสเทลให้กับศิลปินและนักวิทยาศาสตร์ในทศวรรษ 1970 หลังเนปาลเปิดรับนักท่องเที่ยวจากต่างประเทศครั้งแรกในทศวรรษ 1950 โฮสเทบนี้สร้างขึ้นเพื่อสะท้อน "ความเป็นเนปาล" ให้กับแขกผู้มายังโรงแรม ที่ดินที่ตั้งโฮสเทลนี้ถูกซื้อไปโดยรัฐบาลปัญจยัตในปี 1969 ต่อมาถูกส่งมอบให้กับสมาคมสตรีเนปาล (Nepal Women’s Association) และในปี 1970 อางกูร บาบา โชษี นักวิจาการคนสำคัญของเนปาลได้พบกับสถาปนิกชาวออสเตรีย Carl Pruscha ซึ่งในตอนนั้นเป็นที่ปรึกษาจาก UN และ UNESCO ให้กับรัฐบาลเนปาล โชษีจึงได้จ้างให้เขามาออกแบบโรงแรมขึ้น โชษีต้องการจะสร้างหมู่บ้านวัฒนธรรมให้กับศิลปินในเนปาล การก่อสร้างเริ่มขึ้นในปี 1974 และมีพิธีเปิดในวันที่ 25 กันยายน 1974 โดยมีราชินีไอศวรรย์ ราชสะ ลักษมี เทวี ชาห์ ร่วมพิธี อาคารสร้างด้วยสถาปัตยกรรมผสมผสานแบบเนปาลและมอเดิร์นอย่างยุโรป
ในปี 1990 สมาคมสตรีเนปาลถูกยุบเลิกหลังการฟื้นฟูประชาธิปไตยในเนปาล และในปี 1997 โฮสเทลถูกทิ้งร้าง ต่อมาอรุณ ซารัฟ (Arun Saraf) เจ้าของโรงแรมไฮยอัต รีเจนซี ซึ่งตั้งอยู่ติดกัน ได้เข้าซื้อพื้นที่และพัฒนาขึ้นเป็นพิพิธภัณฑ์
งานจัดแสดง.
พิพิธภัณฑ์มีขนาด 35,000 ตารางฟุต จัดแสดงภาพถ่าย งานสีน้ำ งานแกะสลัก ภาพร่าง แผนที่ แปลน ภาพเขียน และเอกสารมากมายจากศตวรรษที่ 18-19 ซึ่งเป็นของสะสมถาวรของพิพิธภัณฑ์ นอกจากนี้พิพิธภัณฑ์ยังมีหอศิลปะร่วมสมัย, โถงจัดกิจกรรม (Event Hall) และแอมฟิเธียเตอร์กลางแจ้งอีกสองแห่ง
เธอทำให้ใจฉันหยุดเต้น

เธอทำให้ใจฉันหยุดเต้น  เป็นละครโทรทัศน์เน็ตฟลิกซ์แนวรักตลก และดรามาของอังกฤษ ดัดแปลงจากนวนิยายเว็บคอมิกและนวนิยายภาพในชื่อหยุดหัวใจไว้ที่นายโดยอลิซ โอเซแมน และเธอยังเขียนบทในละครเอง เรื่องราวเน้นที่ตัวละครชาร์ลี สปริง (โจ ล็อก) เด็กนักเรียนเกย์ที่ตกหลุมรักเพื่อนร่วมชั้นนิค เนลสัน (คิต คอนเนอร์) นักเรียนที่นั่งข้าง ๆ กันในคาบเช็คชื่อ นอกจากนี้ยังมีเรื่องราวชีวิตของเทา (วิลเลียม เกา) เอลลี (ยัสมิน ฟินนีย์) ทารา (คอรินนา บราวน์) และดาร์ซี (คิซซี เอ็ดเกลล์)
ลิขสิทธิ์โทรทัศน์สำหรับซีรีส์นี้ถูกซื้อโดยซีซอว์ฟิล์มส์ ในปี ค.ศ. 2019 และเน็ตฟลิกซ์ได้สิทธิ์การจัดจำหน่ายในปี ค.ศ. 2021 กำกับโดยยูโรส ลิน การถ่ายทำเกิดขึ้นตั้งแต่เดือนเมษายนถึงมิถุนายนของปีนั้น โดยมีตัวอย่างละครปล่อยออกมาตลอดระยะเวลา เพลงที่มีอยู่แล้วหลายเพลงถูกใช้เป็นเพลงประกอบละคร นอกเหนือจากเพลงประกอบต้นฉบับของเอดีสการ์ แชนซ์ รูปแบบการถ่ายภาพยนตร์และเฉดสีได้ถูกวางแผนไว้ล่วงหน้าเพื่อให้ละครเรื่องนี้มีความสง่างามในบรรยากาศ ขยายด้วยการใช้แอนิเมชันแบบดั้งเดิมที่ดัดแปลงมาจากเนื้อหาต้นฉบับ
"เธอทำให้ใจฉันหยุดเต้น" เปิดตัวเมื่อวันที่ 22 เมษายน ค.ศ. 2022 โดยได้รับคำชมเชย โดยเฉพาะน้ำเสียงและจังหวะของมัน รวมถึงการเป็นตัวแทนของชุมชนแอลจีบีทีและฤดูกาลแรกได้รับการเสนอชื่อเก้ารางวัลจากรางวัลเอ็มมีสำหรับเด็กและครอบครัว เมื่อละครได้ออกอากาศก็ได้รับความนิยมทันที ละครติด 1 ใน 10 ละครภาษาอังกฤษบนเน็ตฟลิกซ์ในเวลาเพียงสองวัน นอกจากนี้นวนิยายภาพก็ได้รับความนิยมเพิ่มมากขึ้น รวมไปถึงเพลงประกอบละคร และเมื่อวันที่ 20 พฤษภาคม ค.ศ. 2020 มีการประกาศว่า"เธอทำให้ใจฉันหยุดเต้น"ได้รับการอนุมัติการสร้างฤดูกาลต่อในฤดูกาลที่ 2 และ 3
วัดคลองน้ำเค็ม (จังหวัดจันทบุรี)

วัดคลองน้ำเค็ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำเค็ม อำเภอแหลมสิงห์ จังหวัดจันทบุรี
วัดคลองน้ำเค็มตั้งวัดเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2511 ได้รับการประกาศขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541
อุโบสถหลังเก่าสร้างขึ้นในสมัยพระบาทสมเด็จพระจอมเกล้าเจ้าอยู่หัว ลักษณะเป็นอาคารก่ออิฐถือปูนรูปสี่เหลี่ยมผืนผ้า มีกำแพงแก้วล้อมรอบ หลังคาเครื่องไม้มุงกระเบื้อง ด้านข้างชักปีกนกคลุมโดยรอบ ไม่มีเครื่องลำยอง หน้าบันอุดเรียบ มีประตูด้านหน้า 2 ประตู ด้านหลัง 2 ประตู ผนังด้านข้างมีหน้าต่างด้านละ 3 บาน เหนือกรอบประตูหน้าต่างเป็นซุ้มโค้งมีลวดลายเขียนสีตกแต่ง คาดว่าที่หน้าบันแต่เดิมเคยมีลวดลายปูนปั้น แต่ได้ปรักหักพังไปแล้ว ภายในอุโบสถมีจิตรกรรมฝาผนังฝีมือช่างพื้นบ้าน คาดว่าจะมีอายุมากกว่า 100 ปี เนื่องจากมีภาพทหารใส่หนวดและหมวกเหมือนพระบาทสมเด็จพระจุลจอมเกล้าเจ้าอยู่หัวซึ่งเป็นที่นิยมวาดกันมากช่วงสมัยรัชกาลที่ 6 ถึง รัชกาลที่ 8 ภาพจิตรกรรมช่วงล่างเขียนภาพคนแบก เพดานมีภาพครุฑ นกยูง นาคเกี้ยว รามสูร เมขลา และพญานาค เสาภายในอุโบสถเขียนภาพมังกร